**San Pedro de Arante** é unha parroquia do concello lugués de Ribadeo e eclesiasticamente ó arciprestado da Ría de Abres. Segundo o censo en 2004 tiña 271 habitantes, agrupados en 8 entidades e 5 lugares, cunha densidade media 19,2 hab/km². Segundo o IGE, no 2014 a súa poboación descendera ata os 204 habitantes, sendo 86 homes e 118 mulleres.

Xentilicio
----------

O seu xentilicio é **arantego**.

Xeografía
---------

Limita coas parroquias de Covelas, Cedofeita, Vidal e A Fórnea (Trabada) e Vilamartín Pequeno (Barreiros); tamén limita cara o norte cos montes de Penalonga e o Monte Mondigo. Entre os seus regatos e río destacan o Lexoso (cara ao nordeste) e o Arante (que fai de entronque co anterior e que, dirixíndose o sur, pasará a chamarse río Grande).

Aínda que é unha das parroquias máis montañosas de Ribadeo cunha altitude media de 440 m, ten dous vales: o sector central, regado polo río Arante e o sector norte, regado polo río Lexoso (que é onde vive a meirande parte da poboación).

As entidades de poboación son O Barredal (27), Os Bestilleiros (23), Cei (44), Cima de Vila (17), Fondo de Vila (23), A Ponte (14), Remourelle (98) e Vilamariz (25). Os lugares (que adoitan formar parte dalgunhas das entidades) son Os Fornos, A Madanela, As Pereiriñas, Portobragán e Rego de Mel.

### Evolución da poboación

Padrón a comezos do século XXI
Arante presenta unha tendencia ó despoboamento a comezos do século XXI:

|  |  |  |  |
| --- | --- | --- | --- |
|  | Total | homes | mulleres |
| 2018 | 195 | 84 | 111 |
| 2017 | 194 | 83 | 111 |
| 2016 | 196 | 85 | 111 |
| 2015 | 195 | 84 | 111 |
| 2014 | 204 | 86 | 118 |
| 2013 | 203 | 88 | 115 |
| 2012 | 216 | 96 | 120 |
| 2011 | 225 | 101 | 124 |
| 2010 | 239 | 110 | 129 |
| 2009 | 244 | 108 | 136 |
| 2008 | 243 | 104 | 139 |
| 2007 | 246 | 105 | 141 |
| 2006 | 256 | 114 | 142 |
| 2005 | 265 | 120 | 145 |
| 2004 | 271 | 124 | 147 |
| 2003 | 278 | 126 | 152 |
| 2002 | 289 | 132 | 157 |
| 2001 | 297 | 135 | 162 |
| 2000 | 313 | 142 | 171 |

Historia
--------

A ponte de Arante despois da riada de 2010
A parroquia de Arante aparece citada en varias ocasións no libro de Francisco Lanza *Ribadeo Antigo*, referíndose a existencia dun castro levantado sobre un montículo natural. A parroquia recibe o seu nome do río Arante que flúe ó pé do seu val. Este nome está formado pola raíz indoeuropea *Ar* (correr, fluír), e polo sufixo *'ante*', co sufixo -nt- moi frecuente en formacións prerromanas de raíces hidronímicas (hidronimia paeloeuropea), como Serantes, Amarante etc. A parroquia está documentada como *Alanti*.

Patrimonio
----------

A igrexa parroquial de San Pedro de Arante é do século XVIII. Dispón dunha nave central cuberta por bóveda de canón e arcos de medio punto que remata noutra bóveda de pavillón sobre tres arcos de pedra, tamén de medio punto. No seu interior, tres retablos: dous deles barrocos e o outro clásico.

Na aldea da Ponte está o santuario da Nosa Señora das Virtudes. No barrio de Remourelle está a capela de Santa María Madalena.

En Arante consérvase o Castro da Aira da Croa,

Festas
------

A festa patronal, na honra de San Pedro, é o 29 de xuño, celebrándose cunha pequena procesión. A romaría das Cruces ten lugar sete semanas despois da Semana Santa. É unha pequena romaría e procesión na que se levan sete cruces de sete parroquias distintas, (que simbolizan as sete parroquias orixinarias do concello). O 21 de agosto celébrase a Festa da Magdalena.

Galería de imaxes
-----------------

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| Detalle no interior da igrexa das Virtudes |
| Detalle no interior da igrexa das Virtudes  |

|  |
| --- |
| Detalle do interior da igrexa das Virtudes, escenificando un milagre |
| Detalle do interior da igrexa das Virtudes, escenificando un milagre  |

|  |
| --- |
| O Pozo Mouro, en Remourelle |
| O Pozo Mouro, en Remourelle  |

 |

Lugares e parroquias
--------------------

### Lugares de Arante

| Lugares da parroquia de Arante no concello de Ribadeo (Lugo) |  |
| --- | --- |
| O Barredal | Os Bestilleiros | Cei | Cima de Vila | Fondo de Vila | Os Fornos | A Madanela | As Pereiriñas | A Ponte | Portobragán | Rego de Mel | Remourelle | Vilamariz |

### Parroquias de Ribadeo

| Galicia | Provincia de Lugo | Parroquias de Ribadeo |  |
| --- | --- |
| Arante (San Pedro) | Cedofeita (Santa María Madanela) | Couxela (Santiago) | Covelas (San Vicente) | A Devesa (Santalla) | Ove (San Xoán) | Piñeira (San Xoán) | Ribadeo (Santa María) | Rinlo (San Pedro) | Santalla de Vilausende (Santalla) | Vilaframil (San Lourenzo) | Vilaselán (Santa María) |

Notas
-----

1. 1 2  Decreto 6/2000, do 7 de xaneiro, polo que se aproba o nomenclátor correspondente ás entidades de poboación da provincia de Lugo.
2. ↑  Varela Aenlle, C. X. (2021). *Dicionario do Galego de Asturias*. Universidade de Vigo. p. 72. ISBN 978-84-8158-897-2.
3. ↑  "INEbase / Demografía y población /Padrón. Población por municipios /Nomenclátor: Población del Padrón Continuo por unidad poblacional / Resultados". *www.ine.es*. Consultado o 2019-01-23.
4. ↑  Rodríguez Díaz, José María (2007). *Estudio sobre la toponimia de Ribadeo*.
5. ↑  Calendario toponímico 2019 do IES de Ribadeo Dionisio Gamallo, accesible en
6. ↑  Rodríguez Díaz, José María ([2009]). *Sobre os castros de Ribadeo*. [Lugo]: O Tesón. ISBN 9788461296446. OCLC 733842086.

Véxase tamén
------------

### Outros artigos

* Lugares de Ribadeo

|  |  |
| --- | --- |
| Control de autoridades | 
* Wd: Q12383199
* código INE: 27051010000

 |